ועדת הכספים, כנסת 18, פרוטוקול מספר 126, 2009-07-21 12:00

משה גפני: על סדר היום הסעיף האחרון אישור מוסדות ציבור לעניין סעיף 46 לפקודת מס הכנסה רשימה מספר 06629609.

משה גפני: הרשימה מונחת בפני הועדה.

משה גפני: יש בעיות מר מונסנגו?

יהודה מונסנגו: לא, אין שום בעיה.

משה גפני: יש בעיות?

משה גפני: מישהו נמצא פה מרשם העמותות?

שלומי בילבסקי: תודה רבה, מנהל חטיבת ניהול תקין, רשם העמותות.

משה גפני: מה אומר רשם העמותות?

שלומי בילבסקי: מבחינת רשם העמותות, כל העמותות שנזכרות כאן, יש להם אישור ניהול תקין, על כל המשתמע מכך.

משה גפני: אבל אי אפשר לקיים דיון שלא יהיו בו שום בעיה.

ניסן סלומיאנסקי: יש החלטה של ועדת הכספים שעברה, שצריכים לעזור להם בכוח אדם, כי יש להם עמותות בלי סוף.

ניסן סלומיאנסקי: רק לוודא, לשאול אותם אם באמת מימשו, אם הממונה עליהם מימש את זה והוסיף כוח אדם.

משה גפני: מה אתם עונים לחבר הכנסת לשעבר ולעתיד?

שלומי בילבסקי: השבוע קיבלתי עובד חדש.

משה גפני: מי זה?

יהודה מונסנגו: עובד, מפקח מס שהגיע אלי.

משה גפני: וזה מספיק?

משה גפני: מפני שיש פה בקשות שאנחנו רואים מפעם לפעם, שלפני שהם חודשים ארוכים.

יהודה מונסנגו: כבוד הרב, אני אסביר משהו.

יהודה מונסנגו: אני קיבלתי מחלקה בפברואר 2008 עם מצבת תיקים של קרוב ל- 800.

יהודה מונסנגו: היום אנחנו בכמות של 500 ואני אומר 500 ברוטו.

יהודה מונסנגו: מה זה 500 ברוטו?

יהודה מונסנגו: יש פשוט המון תיקים שנקלדו והיו חסרים.

יהודה מונסנגו: יש עמותות שנעלמו.

יהודה מונסנגו: זאת אומרת צריך להבין שזה לא ציבור מתוחכם שמיוצג על פי רוב באופן תמידי.

יהודה מונסנגו: יש עוד עניין שכל עמותה שזה עתה קמה.

יהודה מונסנגו: איך אמר לי מישהו, כל מי שיש לו חתול, מגיש אצלך בקשה.

יהודה מונסנגו: אז זה נכון, כל מי שיש לו חתול, מגיש אצלי בקשה.

יהודה מונסנגו: יש לי במערכת, שתבין רק את סדרי הגודל, יש קרוב לאלף עמותות שיש להם סעיף 46, והם לא מגישים קרוב לשנתיים דוח שנתי למס הכנסה, שזה בכלל עילה לביטול 46.

יהודה מונסנגו: זאת אומרת אם אני מסתכל על גופים אחרים, כמו למשל החשכ"ל, החשכ"ל נותן תמיכה לגוף שפועל לפחות שנתיים.

יהודה מונסנגו: אנחנו ממליצים לשר, כי אנחנו בסך הכול דרג מקצועי, אנחנו ממליצים בכל זאת גם על גופים שיש להם פעילות בוא נגיד ככה של שנה.

יהודה מונסנגו: משתדלים איך אומרים לבחור בשביל הזהב.

יהודה מונסנגו: אבל המציאות היא שיש מתוך אותו צוואר תיקים שיש נכון להיום, יש המון תיקים שהם תיקים שהעמותה נעלמה, העמותה כבר לא קיימת.

יהודה מונסנגו: אני כל הזמן משפר ומייעל ומנסה גם לגייל תיקים, לפלוט החוצה תיקים שכבר לא פעילים.

יהודה מונסנגו: בסך הכול אני חושב שאנחנו בכיוון חיובי.

משה גפני: מתי קיבלת את התוספת של כוח אדם?

יהודה מונסנגו: אני קיבלתי עובד אחד בפברואר 2008 ועובד נוסף רק עכשיו.

חיים אורון: שאלת את השאלה הקבועה שלי?

משה גפני: חיכיתי לך, לא רציתי להצביע לפני שאתה בא.

משה גפני: השאלה נשאלה, נשאלה על ידי ניסן סלומיאנסקי.

חיים אורון: ניסן סלומיאנסקי כבר חבר ועדה?

משה גפני: לא, הוא חבר כנסת לשעבר ולעתיד.

משה גפני: אני אמרתי אין גם בעיות, אז זה בסדר.

משה גפני: חבר הכנסת חיים אורון, אתה רוצה להגיד?

חיים אורון: לא, אני רוצה לשאול על עמותה אחת, בדרך כלל אני לא עושה את זה.

יהודה מונסנגו: דרך אגב, גם עם זה יש לי בעיה, כי פורמאלית אל תכעס, אבל יש לי חובת סודיות לפי הפקודה.

יהודה מונסנגו: יש לי קושי אפילו לדבר איתך, בפרט בפורום הזה.

משה גפני: בסדר תשאל אותי.

חיים אורון: אני אשאל אותו אחר כך.

משה גפני: מאה אחוז, רבותיי, מי בעד אישור לעניין סעיף 46 לפקודת מס הכנסה, ירים את ידו.

משה גפני: לפי הרשימה שצוינה.

משה גפני: מי נגד?

משה גפני: אין.

משה גפני: מי נמנע?

משה גפני: אין הצבעה בעד - פה אחד הרשימה אושרה

משה גפני: תודה רבה, הישיבה נעולה.